*Likumprojekts*

**Grozījumi likumā „Par piesārņojumu”**

Izdarīt likumā "Par piesārņojumu" (Latvijas Republikas Saeimas un Ministru Kabineta Ziņotājs, 2001, 9.nr.; 2002, 16.nr.; 2004, 2.nr.; 2005, 5.nr.; 2006, 9.nr.; 2007, 21., 23.nr.; 2009, 12.nr.; Latvijas Vēstnesis, 2009, 205.nr.; 2010, 104.nr., 206.nr.) šādus grozījumus:

1. 1.pantā:

izteikt 3.2 punktu šādā redakcijā:

„32) gaisa kuģa operators – persona, kas veic gaisa pārvadājumus un ekspluatē gaisa kuģi, un kuras administrējošā dalībvalsts atbilstoši Eiropas Komisijas 2009. gada 5.augusta Regulai (EK) Nr. 748/2009 par to gaisa kuģu operatoru sarakstu, kuri 2006. gada 1. janvārī vai pēc minētā datuma ir veikuši Direktīvas 2003/87/EK I pielikumā uzskaitītās aviācijas darbības, katram gaisakuģa operatoram norādot administrējošo dalībvalsti, ir Latvija;”;

papildināt pantu ar 3.4 punktu šādā redakcijā:

„34) emisijas kvotu izsolīšana – emisijas kvotu sadales veids atbilstoši **Eiropas Komisijas 2010. gada 12. novembra Regulai (ES) Nr. 1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā;**”.

2. Izteikt 3.panta pirmās daļas 7.punktu šādā redakcijā:

„7) prasības, kas jāņem vērā, izsniedzot siltumnīcefekta gāzu emisijas atļaujas, kā arī piešķirot un izsolot emisijas kvotas;”.

3. 32.2 pantā:

izteikt trešo daļu šādā redakcijā:

„(3) Līdz 2012.gada 1. janvārim operators saņem emisijas kvotas bez maksas. Sākot ar 2012. gada 1. janvāri gaisa kuģa operatoriem un sākot ar 2013.gada 1. janvāri operatoriem, emisijas kvotas, izņemot emisijas kvotas, kas piešķirtas bez maksas, izsola.”;

papildināt pantu ar 3.1 un 3.2 daļu šādā redakcijā:

„(31) Finanšu līdzekļus, kas iegūti, izsolot šā panta trešajā daļā minētās emisijas kvotas, ieskaita Valsts kasē atvērtajā Vides aizsardzības un reģionālās attīstības ministrijas budžeta programmas „Ārvalstu finanšu maksājumi no Latvijai piešķirto emisijas kvotu izsolīšanas” kontā atbilstoši valsts budžeta ieņēmumu klasifikācijai.

(32) Valsts pamatbudžetā kārtējam gadam finansējumu budžeta programmas „Ārvalstu finanšu maksājumi no Latvijai piešķirto emisijas kvotu izsolīšanas” projektu īstenošanai paredz atbilstoši iepriekšējos gados iegūto un neizlietoto finanšu līdzekļu apmēram.”;

izteikt 4.4 daļu šādā redakcijā:

„(44) Finanšu līdzekļus, kas iegūti, izsolot Latvijai piešķirtās emisijas kvotas, izmanto klimata pārmaiņu novēršanai un pielāgošanās klimata pārmaiņām nodrošināšanai, kā arī Latvijai piešķirto emisijas kvotu izsolīšanas procesa administrēšanai.”;

papildināt piekto daļu pēc vārdiem „attiecīgā perioda” ar vārdiem „bez maksas piešķiramo”;

aizstāt sestajā daļā vārdus „siltumnīcefekta gāzu emisijas vienību” ar vārdu „emisijas”;

papildināt pantu ar septīto daļu šādā redakcijā:

„(7) Ministru kabinets nosaka kārtību, kādā nodrošina Latvijai piešķirto siltumnīcefekta gāzu emisijas kvotu izsolīšanu un izsolēs iegūto ieņēmumu izmantošanu.”

4. Izteikt 1.1 pielikuma 1.punkta ievaddaļu šādā redakcijā:

„1. Eiropas Savienības emisijas kvotu tirdzniecības sistēmā iekļauj gaisa kuģu lidojumus, kurus no lidlauka vai uz lidlauku, kas atrodas Eiropas Savienības dalībvalsts teritorijā, veic gaisa kuģa operators, tostarp lidojumus, kurus veic Eiropas Savienības dalībvalstu valdošo monarhu un viņu tuvāko radinieku, valstu vadītāju, valdību vadītāju un valdību ministru pārvadāšanai oficiālos komandējumos, izņemot:”.

Iesniedzējs:

Vides aizsardzības un

reģionālās attīstības ministrs R.Vējonis

Vīza:

Valsts sekretārs G.Puķītis

12.04.2011. 8:51

I. Prūse, 67026538, [ilze.pruse@vidm.gov.lv](mailto:ilze.pruse@vidm.gov.lv)

H.Rimša, 67026414, helena.rimsa@vidm.gov.lv

M. Krišlauka, 67026568, margarita.krislauka@vidm.gov.lv